CELEX: 32017R0555
Language: el
Date: 2017-03-24 00:00:00
Title: Εκτελεστικός κανονισμός (ΕΕ) 2017/555 της Επιτροπής, της 24ης Μαρτίου 2017, για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης διάφορων δραστικών ουσιών που περιλαμβάνονται στο μέρος Β του παραρτήματος του εκτελεστικού κανονισμού (ΕΕ) αριθ. 686/2012 (πρόγραμμα ανανέωσης AIR IV) (Κείμενο που παρουσιάζει ενδιαφέρον για τον ΕΟΧ )

25.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 80/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/555 ΤΗΣ ΕΠΙΤΡΟΠΉΣ
   της 24ης Μαρτίου 2017
   για την τροποποίηση του εκτελεστικού κανονισμού (ΕΕ) αριθ. 540/2011 όσον αφορά την παράταση των περιόδων έγκρισης διάφορων δραστικών ουσιών που περιλαμβάνονται στο μέρος Β του παραρτήματος του εκτελεστικού κανονισμού (ΕΕ) αριθ. 686/2012 (πρόγραμμα ανανέωσης AIR IV)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 17 πρώτο εδάφιο και το άρθρο 78 παράγραφος 2,
   Εκτιμώντας τα ακόλουθα:
   
               (1)
            
            
               Το μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (2) καθορίζει τις δραστικές ουσίες που θεωρούνται εγκεκριμένες σύμφωνα με τον κανονισμό (ΕΚ) αριθ. 1107/2009.
            
         
               (2)
            
            
               Οι αιτήσεις για την ανανέωση της έγκρισης των δραστικών ουσιών που περιλαμβάνονται στον παρόντα κανονισμό υποβλήθηκαν σύμφωνα με τον εκτελεστικό κανονισμό (ΕΕ) αριθ. 844/2012 της Επιτροπής (3). Ωστόσο, η έγκριση των εν λόγω ουσιών μπορεί να λήξει για λόγους εκτός του ελέγχου του αιτούντος πριν από τη λήψη απόφασης σχετικά με την ανανέωση της έγκρισής τους. Επομένως, είναι αναγκαίο να παραταθούν οι περίοδοι έγκρισής τους σύμφωνα με το άρθρο 17 του κανονισμού (ΕΚ) αριθ. 1107/2009.
            
         
               (3)
            
            
               Λαμβανομένων υπόψη του χρόνου και των πόρων που απαιτούνται για την ολοκλήρωση της αξιολόγησης των αιτήσεων για την ανανέωση των εγκρίσεων του μεγάλου αριθμού δραστικών ουσιών των οποίων οι εγκρίσεις λήγουν στο διάστημα μεταξύ 2019 και 2021, η εκτελεστική απόφαση C(2016) 6104 της Επιτροπής (4) θέσπισε πρόγραμμα εργασίας στο οποίο συγκεντρώνονται παρόμοιες δραστικές ουσίες και ορίζονται προτεραιότητες βάσει λόγων ασφάλειας για την υγεία του ανθρώπου και των ζώων ή για το περιβάλλον, όπως προβλέπεται στο άρθρο 18 του κανονισμού (ΕΚ) αριθ. 1107/2009.
            
         
               (4)
            
            
               Οι ουσίες που θεωρούνται ότι είναι χαμηλού κινδύνου θα πρέπει να έχουν προτεραιότητα σύμφωνα με την εκτελεστική απόφαση C(2016) 6104. Η έγκριση των εν λόγω ουσιών θα πρέπει, επομένως, να παραταθεί για όσο το δυνατόν μικρότερο χρονικό διάστημα. Λαμβανομένων υπόψη της κατανομής των αρμοδιοτήτων και της εργασίας ανάμεσα στα κράτη μέλη που ενεργούν ως εισηγητές και συνεισηγητές και των διαθέσιμων πόρων που απαιτούνται για την αξιολόγηση και τη λήψη αποφάσεων, η περίοδος αυτή θα πρέπει να έχει διάρκεια ενός έτους για τις δραστικές ουσίες παραφινέλαιο/(CAS 64742-46-7), παραφινέλαιο/(CAS 72623-86-0), παραφινέλαιο/(CAS 8042-47-5), παραφινέλαιο/(CAS 97862-82-3) και θείο.
            
         
               (5)
            
            
               Για τις δραστικές ουσίες που δεν εμπίπτουν στις κατηγορίες προτεραιότητας στην εκτελεστική απόφαση C(2016) 6104, η περίοδος της έγκρισης θα πρέπει να παραταθεί κατά δύο ή τρία έτη, αφού ληφθούν υπόψη η τρέχουσα ημερομηνία λήξης, το γεγονός ότι σύμφωνα με το άρθρο 6 παράγραφος 3 του εκτελεστικού κανονισμού (ΕΕ) αριθ. 844/2012 ο συμπληρωματικός φάκελος για μια δραστική ουσία πρέπει να υποβληθεί το αργότερο 30 μήνες πριν από τη λήξη της έγκρισης, η ανάγκη να εξασφαλιστεί μια ισόρροπη κατανομή των ευθυνών και των εργασιών ανάμεσα στα κράτη μέλη που ενεργούν ως εισηγητές και συνεισηγητές, καθώς και οι διαθέσιμοι πόροι που απαιτούνται για την αξιολόγηση και τη λήψη αποφάσεων. Ως εκ τούτου, είναι σκόπιμο να παραταθούν κατά δύο έτη οι περίοδοι έγκρισης για τις ουσίες 2-Phenylphenol (συμπεριλαμβανομένων των αλάτων του, όπως του άλατος νατρίου), chlormequat, dimethachlor, etofenprox, penconazole, propaquizafop, tetraconazole, tri-allate και zeta-cypermethrin και να παραταθούν κατά τρία έτη οι περίοδοι έγκρισης των δραστικών ουσιών bensulfuron, sodium 5-nitroguaiacolate, sodium o-nitrophenolate, sodium p-nitrophenolate και tebufenpyrad.
            
         
               (6)
            
            
               Η Επιτροπή έλαβε αίτηση για την ανανέωση της έγκρισης για τη δραστική ουσία quizalofop-P (παραλλαγή quizalofop-p-ethyl) και χωριστή αίτηση για την ανανέωση της έγκρισης της δραστικής ουσίας quizalofop-P (παραλλαγή quizalofop-p-tefuryl). Δεδομένου αυτού του γεγονότος και λόγω των διαφορετικών προφίλ κινδύνου των ουσιών quizalofop-p-ethyl και quizalofop-p-tefuryl, είναι σκόπιμο να θεωρηθούν ως δύο διαφορετικές δραστικές ουσίες για τον σκοπό της διαδικασίας ανανέωσης. Η παραλλαγή quizalofop-p-ethyl δεν εμπίπτει στις κατηγορίες προτεραιότητας στην εκτελεστική απόφαση C(2016) 6104. Ως εκ τούτου, και λαμβανομένων υπόψη των λόγων που αναφέρονται στην αιτιολογική σκέψη 5, είναι σκόπιμο να παραταθεί η περίοδος έγκρισής της κατά δύο έτη.
            
         
               (7)
            
            
               Βάσει του σκοπού που αναφέρεται στο άρθρο 17 πρώτο εδάφιο του κανονισμού (ΕΚ) αριθ. 1107/2009, όσον αφορά περιπτώσεις στις οποίες δεν έχει υποβληθεί συμπληρωματικός φάκελος σύμφωνα με τον εκτελεστικό κανονισμό (ΕΕ) αριθ. 844/2012 εντός 30 μηνών το αργότερο πριν από την αντίστοιχη ημερομηνία λήξης που αναφέρεται στο παράρτημα του παρόντος κανονισμού, η Επιτροπή θα ορίσει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή τη συντομότερη δυνατή ημερομηνία μετά τον κανονισμό.
            
         
               (8)
            
            
               Βάσει του σκοπού που αναφέρεται στο άρθρο 17 πρώτο εδάφιο του κανονισμού (ΕΚ) αριθ. 1107/2009, όσον αφορά περιπτώσεις στις οποίες η Επιτροπή εκδίδει κανονισμό που προβλέπει ότι η έγκριση μιας δραστικής ουσίας που αναφέρεται στο παράρτημα του παρόντος κανονισμού δεν ανανεώνεται επειδή δεν πληρούνται τα κριτήρια έγκρισης, η Επιτροπή ορίζει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή την ημερομηνία έναρξης ισχύος του κανονισμού που προβλέπει ότι η έγκριση της δραστικής ουσίας δεν ανανεώνεται, επιλέγοντας εκ των δύο την ημερομηνία που ακολουθεί χρονολογικά. Όσον αφορά περιπτώσεις στις οποίες η Επιτροπή εκδίδει κανονισμό που προβλέπει την ανανέωση δραστικής ουσίας που αναφέρεται στο παράρτημα του παρόντος κανονισμού, η Επιτροπή θα επιδιώξει να ορίσει τη συντομότερη δυνατή ημερομηνία εφαρμογής, όπως επιβάλλουν οι περιστάσεις.
            
         
               (9)
            
            
               Συνεπώς, ο εκτελεστικός κανονισμός (ΕΕ) αριθ. 540/2011 θα πρέπει να τροποποιηθεί αναλόγως.
            
         
               (10)
            
            
               Λαμβανομένων υπόψη ότι οι εγκρίσεις ορισμένων από τις ουσίες λήγουν στις 31 Οκτωβρίου 2019 και ότι οι αιτούντες θα πρέπει να υποβάλουν τους συμπληρωματικούς φακέλους 30 μήνες πριν από την ημερομηνία λήξης της έγκρισης, ο παρών κανονισμός θα πρέπει να αρχίσει να ισχύει το συντομότερο δυνατόν.
            
         
               (11)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαρτίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 309 της 24.11.2009, σ. 1.
   
      (2)  ΕΕ L 153 της 11.6.2011, σ. 1.
   
      (3)  Εκτελεστικός κανονισμός (ΕΕ) αριθ. 844/2012 της Επιτροπής, της 18ης Σεπτεμβρίου 2012, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (ΕΕ L 252 της 19.9.2012, σ. 26).
   
      (4)  Εκτελεστική απόφαση της Επιτροπής της 28ης Σεπτεμβρίου 2016 σχετικά με την κατάρτιση προγράμματος εργασίας για την αξιολόγηση των αιτήσεων για την ανανέωση των εγκρίσεων δραστικών ουσιών που λήγουν το 2019, το 2020 και το 2021 σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου (ΕΕ C 357 της 29.9.2016, σ. 9).
   
      ΠΑΡΑΡΤΗΜΑ
      Το μέρος A του παραρτήματος του εκτελεστικού κανονισμού (ΕΕ) αριθ. 540/2011 τροποποιείται ως εξής:
      
                  1)
               
               
                  στην έκτη στήλη, λήξη της έγκρισης, της καταχώρισης 271, Bensulfuron, η ημερομηνία αντικαθίσταται από την ημερομηνία «31 Οκτωβρίου 2022»·
               
            
                  2)
               
               
                  στην έκτη στήλη, λήξη της έγκρισης, της καταχώρισης 272, Sodium 5-nitroguaiacolate, η ημερομηνία αντικαθίσταται από την ημερομηνία «31 Οκτωβρίου 2022»·
               
            
                  3)
               
               
                  στην έκτη στήλη, λήξη της έγκρισης, της καταχώρισης 273, Sodium o-nitrophenolate, η ημερομηνία αντικαθίσταται από την ημερομηνία «31 Οκτωβρίου 2022»·
               
            
                  4)
               
               
                  στην έκτη στήλη, λήξη της έγκρισης, της καταχώρισης 274, Sodium p-nitrophenolate, η ημερομηνία αντικαθίσταται από την ημερομηνία «31 Οκτωβρίου 2022»·
               
            
                  5)
               
               
                  στην έκτη στήλη, λήξη της έγκρισης, της καταχώρισης 275, Tebufenpyrad, η ημερομηνία αντικαθίσταται από την ημερομηνία «31 Οκτωβρίου 2022»·
               
            
                  6)
               
               
                  στην έκτη στήλη, λήξη της έγκρισης, της καταχώρισης 276, Chlormequat, η ημερομηνία αντικαθίσταται από την ημερομηνία «30 Νοεμβρίου 2021»·
               
            
                  7)
               
               
                  στην έκτη στήλη, λήξη της έγκρισης, της καταχώρισης 278, Propaquizafop, η ημερομηνία αντικαθίσταται από την ημερομηνία «30 Νοεμβρίου 2021»·
               
            
                  8)
               
               
                  στην έκτη στήλη, λήξη της έγκρισης, της καταχώρισης 281, zeta-Cypermethrin, η ημερομηνία αντικαθίσταται από την ημερομηνία «30 Νοεμβρίου 2021»·
               
            
                  9)
               
               
                  στην έκτη στήλη, λήξη της έγκρισης, της καταχώρισης 284, Dimethachlor, η ημερομηνία αντικαθίσταται από την ημερομηνία «31 Δεκεμβρίου 2021»·
               
            
                  10)
               
               
                  στην έκτη στήλη, λήξη της έγκρισης, της καταχώρισης 285, Etofenprox, η ημερομηνία αντικαθίσταται από την ημερομηνία «31 Δεκεμβρίου 2021»·
               
            
                  11)
               
               
                  στην έκτη στήλη, λήξη της έγκρισης, της καταχώρισης 287, Penconazole, η ημερομηνία αντικαθίσταται από την ημερομηνία «31 Δεκεμβρίου 2021»·
               
            
                  12)
               
               
                  στην έκτη στήλη, λήξη της έγκρισης, της καταχώρισης 288, Tri-allate, η ημερομηνία αντικαθίσταται από την ημερομηνία «31 Δεκεμβρίου 2021»·
               
            
                  13)
               
               
                  στην έκτη στήλη, λήξη της έγκρισης, της καταχώρισης 292, sulfur, η ημερομηνία αντικαθίσταται από την ημερομηνία «31 Δεκεμβρίου 2020»·
               
            
                  14)
               
               
                  στην έκτη στήλη, λήξη της έγκρισης, της καταχώρισης 293, Tetraconazole, η ημερομηνία αντικαθίσταται από την ημερομηνία «31 Δεκεμβρίου 2021»·
               
            
                  15)
               
               
                  στην έκτη στήλη, λήξη της έγκρισης, της καταχώρισης 294, Παραφινέλαια, η ημερομηνία αντικαθίσταται από την ημερομηνία «31 Δεκεμβρίου 2020»·
               
            
                  16)
               
               
                  στην έκτη στήλη, λήξη της έγκρισης, της καταχώρισης 295, Παραφινέλαιο, η ημερομηνία αντικαθίσταται από την ημερομηνία «31 Δεκεμβρίου 2020»·
               
            
                  17)
               
               
                  στην έκτη στήλη, λήξη της έγκρισης, της καταχώρισης 299, 2-Phenylphenol (συμπεριλαμβανομένων των αλάτων του, όπως του άλατος νατρίου), η ημερομηνία αντικαθίσταται από την ημερομηνία «31 Δεκεμβρίου 2021»·
               
            
                  18)
               
               
                  η καταχώριση 279 αντικαθίσταται από το ακόλουθο κείμενο:
                  
                              «279
                           
                           
                              Quizalofop-P
                           
                           
                               
                           
                           
                               
                           
                        
                              Quizalofop-P-tefuryl
                              Αριθ. CAS 119738-06-6
                              Αριθ. CIPAC 641.226
                           
                           
                              (R)-2-[4-(6-χλωροκινοξαλιν-2-υλοξυ)φαινοξυ]προπιονικό (RS)-τετραϋδροφουρφουρύλιο
                           
                           
                              ≥ 795 g/kg
                           
                           
                              1η Δεκεμβρίου 2009
                           
                           
                              30 Νοεμβρίου 2019
                           
                           
                              ΜΕΡΟΣ A
                              Επιτρέπεται να χρησιμοποιείται μόνον ως ζιζανιοκτόνο.
                              ΜΕΡΟΣ Β
                              Για την εφαρμογή των ενιαίων αρχών, όπως αναφέρεται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία quizalofop-P, και ιδίως τα προσαρτήματα I και II αυτής, όπως οριστικοποιήθηκε από τη μόνιμη επιτροπή για την τροφική αλυσίδα και την υγεία των ζώων στις 23 Ιανουαρίου 2009.
                              Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                              
                                          —
                                       
                                       
                                          στις προδιαγραφές του τεχνικού υλικού, όπως παρασκευάζεται για το εμπόριο, οι οποίες πρέπει να επιβεβαιώνονται και να υποστηρίζονται από τα προσήκοντα αναλυτικά δεδομένα. Το υλικό δοκιμής που χρησιμοποιήθηκε στους φακέλους τοξικότητας θα πρέπει να συγκρίνεται και να επαληθεύεται ως προς τις εν λόγω προδιαγραφές του τεχνικού υλικού,
                                       
                                    
                                          —
                                       
                                       
                                          στην ασφάλεια του φορέα εκμετάλλευσης και των εργαζομένων και να διασφαλίζουν ότι οι όροι χρήσης προϋποθέτουν την εφαρμογή κατάλληλου ατομικού εξοπλισμού προστασίας,
                                       
                                    
                                          —
                                       
                                       
                                          στην προστασία μη στοχευόμενων φυτών και να διασφαλίζουν ότι στους όρους χορήγησης της έγκρισης περιλαμβάνονται, κατά περίπτωση, μέτρα περιορισμού του κινδύνου, όπως ζώνες προστασίας.
                                       
                                    Στους όρους έγκρισης πρέπει να περιλαμβάνονται μέτρα περιορισμού του κινδύνου, κατά περίπτωση.
                              Τα οικεία κράτη μέλη εξασφαλίζουν ότι ο κοινοποιών υποβάλλει στην Επιτροπή περισσότερες πληροφορίες για τον κίνδυνο που διατρέχουν τα μη στοχευόμενα αρθρόποδα.
                              Τα οικεία κράτη μέλη εξασφαλίζουν ότι ο κοινοποιών υποβάλλει τις πληροφορίες αυτές στην Επιτροπή έως τις 30 Νοεμβρίου 2011.»
                           
                        
                              Quizalofop-P-ethyl
                              Αριθ. CAS 100646-51-3
                              Αριθ. CIPAC 641.202
                           
                           
                              (R)-2-[4-(6-χλωροκινοξαλιν-2-υλοξυ)φαινοξυ]προπιονικό αιθύλιο
                           
                           
                              ≥ 950 g/kg
                           
                           
                              1η Δεκεμβρίου 2009
                           
                           
                              30 Νοεμβρίου 2021